**Αθήνα:** 23.06.2025

**ΑΝΑΚΟΙΝΩΣΗ**

Ερωτήματα ΠΣΝ για ανακοίνωση ΕΟΠΥΥ για παραπλανητικά μηνύματα για παραλαβή φαρμακευτικών σκευασμάτων επ’ αμοιβής

Δελτίο Τύπου Πανελλήνιου Συνδέσμου Νεφροπαθών (ΠΟΝ):

«Όπως προκύπτει από [σχετική ανακοίνωση του ΕΟΠΥΥ](https://www.eopyy.gov.gr/article/d2e217b0-02cf-4982-a3dd-4c678ec8b13f) που δημοσιεύθηκε στην ιστοσελίδα του, τις τελευταίες ημέρες έχει γίνει γνωστό στον ΕΟΠΥΥ ότι τρίτα πρόσωπα καλούν ασθενείς οι οποίοι έχουν υποβάλει αίτημα για παραλαβή φαρμακευτικών σκευασμάτων κατ’ οίκον, προκειμένου να τους παραδώσουν τα φάρμακα έναντι χρηματικού αντίτιμου.

Λαμβάνοντας υπ' όψιν ότι τα παραπλανητικά τηλεφωνήματα εστιάζουν σε φυσικά πρόσωπα που έχουν πράγματι υποβάλει αίτημα για κατ' οίκον παραλαβή σκευασμάτων, σύμφωνα με την ανακοίνωση του ΕΟΠΥΥ, ερωτάται:

1. Εάν έχει διερευνηθεί το ενδεχόμενο τυχόν διαρροής ειδικών κατηγοριών δεδομένων ασφαλισμένων-ασθενών.

2. Έχει εκπονηθεί μελέτη αντικτύπου για τη διαδικασία επεξεργασίας των δεδομένων στην διαδικασία αποστολής κατ' οίκον; Εάν ναι πώς μπορεί να έχει κανείς πρόσβαση σε αυτή;

3. Τα ηλεκτρονικά συστήματα του Β΄ Κεντρικού Φαρμακείου του ΕΟΠΥΥ έχουν λειτουργική ανεξαρτησία από τις εν γένει υποδομές του παρόχου της υπηρεσίας, στους χώρους του οποίου συστεγάζεται το Φαρμακείο ΕΟΠΥΥ;»

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |